Resep: Ma Sarie se PiesangbroodMa Sarie se piesangbrood. Foto: Tannie Poppie Kook. • 125 g botter of margarien • 375 ml suiker • 3 eiers • 5 ml vanieljegeursel • 250 ml fyngedrukte piesang • 500 ml koekmeelblom • 10 ml bakpoeier • 1,5 ml sout • 25 ml melk 1. Voorverhit die oond tot 180°C. 2. Klits die botter of margarien en suiker saam. 3. Voeg die eiers een vir een by. 4. Voeg die geursel by. 5. Voeg nou die piesangmoes by. 6. Sif die droë bestanddele saam. Voeg dit om die beurt met die melk by die piesangmengsel. 7. Skep in ‘n gesmeerde brood pan en bak 1 uur lank tot gaar. Die resepteboek, Tannie Poppie Kook, word uitgegee deur Human & Rousseau. Besoek die uitgewer se webwerf vir meer inligting oor die boek en skrywer. Lees ook meer oor Tannie Poppie en haar resepteboek hier.